ಕಾನೂನು ಶಾಲೆಯಿಂದ ಪದವಿಯನ್ನು ಪಡೆದ ನಂತರ, ರಾಬರ್ಟ್ಸ್, ನ್ಯಾಯಮೂರ್ತಿ ಹೆನ್ರಿ ಫ್ರೆಂಡ್ಲಿಯವರಲ್ಲಿ ಸೆಕೆಂಡ್ ಸರ್ಕಿಟ್ ಕೋರ್ಟ್ ಆಫ್ ಅಪೀಲ್ಸ್ ನಲ್ಲಿ ಒಂದು ವರ್ಷಗಳ ಕಾಲ ಕಾನೂನು ಗುಮಾಸ್ತರಾಗಿ ಸೇವೆ ಸಲ್ಲಿಸಿದರು. ರಾಬರ್ಟ್ಸ್ ಯಾವಾಗಲೂ ಅಭಿಪ್ರಾಯಗಳನ್ನು ನೀಡುವಾಗ ನ್ಯಾಯಾಧೀಶ ಫ್ರೆಂಡ್ಲಿಯವರನ್ನು ಉದಾಹರಿಸುತ್ತಿದ್ದರು. ೧೯೮೦ರಿಂದ ೧೯೮೧ರವರೆಗೂ, ಅಮೆರಿಕ ಸಂಯುಕ್ತ ಸಂಸ್ಥಾನದ ಸರ್ವೋಚ್ಚ ನ್ಯಾಯಾಲಯದಲ್ಲಿ ಅಂದಿನ-ಸಹಾಯಕ ನ್ಯಾಯಮೂರ್ತಿಗಳಾಗಿದ್ದ ವಿಲ್ಲಿಯಮ್ ರೆಹ್ನ್ ಕ್ವಿಸ್ಟ್ ರ ನೇತೃತ್ವದಲ್ಲಿ ಗುಮಾಸ್ತರಾಗಿ ಕೆಲಸ ಮಾಡಿದರು. ೧೯೮೧ರಿಂದ ೧೯೮೨ರವರೆಗೂ.ಅವರು ರೇಗನ್ ಆಡಳಿತದಲ್ಲಿ U.S. ಅಟಾರ್ನಿ ಜನರಲ್ ವಿಲ್ಲಿಯಮ್ ಫ್ರೆಂಚ್ ಸ್ಮಿತ್ ರಿಗೆ ವಿಶೇಷ ಸಹಾಯಕರಾಗಿ ಕಾರ್ಯನಿರ್ವಹಿಸಿದರು. ೧೯೮೨ರಿಂದ ೧೯೮೬ರವರೆಗೂ ಶ್ವೇತ ಭವನದ ವಕೀಲ ಫ್ರೆಡ್ ಫೀಲ್ಡಿಂಗ್ ರ ನೇತೃತ್ವದಲ್ಲಿ ಸಹಾಯಕ ವಕೀಲರಾಗಿ ಕಾರ್ಯನಿರ್ವಹಿಸಿದರು.

ರಾಬರ್ಟ್ಸ್ ೧೯೮೬ರಲ್ಲಿ ಖಾಸಗಿಯಾಗಿ ವಕೀಲಿ ವೃತ್ತಿಯನ್ನು, ವಾಶಿಂಗ್ಟನ್, D.C.-ಮೂಲದ ಕಾನೂನು ಸಂಸ್ಥೆ ಹೋಗನ್ & ಹಾರ್ಟ್ಸನ್ ನಲ್ಲಿ ಸಹಾಯಕರಾಗಿ ಆರಂಭಿಸಿದರು.

ರಾಬರ್ಟ್ಸ್, ಹೋಗನ್ & ಹಾರ್ಟ್ಸನ್ ಸಂಸ್ಥೆಯನ್ನು ತೊರೆದು ಜಾರ್ಜ್ H. W. ಬುಷ್ ರ ಆಡಳಿತದಲ್ಲಿ ಮುಖ್ಯ ಡೆಪ್ಯೂಟಿ ಸಾಲಿಸಿಟರ್ ಜನರಲ್ ಆಗಿ ೧೯೮೯ರಿಂದ ೧೯೯೩ರವರೆಗೂ ಕಾರ್ಯನಿರ್ವಹಿಸಿದರು ಹಾಗು ಕೆನ್ ಸ್ಟಾರ್ ಸಂಘರ್ಷದಲ್ಲಿ ಕಡೆ ಪಕ್ಷ ಒಂದು ಮೊಕದ್ದಮೆಯಲ್ಲಿ ವಾದಿಸುವ ಉದ್ದೇಶದಿಂದ ಹಂಗಾಮಿ ಸಾಲಿಸಿಟರ್ ಜನರಲ್ ಆಗಿ ಕಾರ್ಯನಿರ್ವಹಿಸಿದರು.

೧೯೯೨ರಲ್ಲಿ ಜಾರ್ಜ್ H. W. ಬುಷ್, ರಾಬರ್ಟ್ಸ್ ರನ್ನು U.S. ಮೇಲ್ಮನವಿ ನ್ಯಾಯಾಲಯದ ಕೊಲಂಬಿಯಾ ಸರ್ಕ್ಯೂಟ್ ಡಿಸ್ಟ್ರಿಕ್ಟ್ ಗೆ ನಾಮನಿರ್ದೇಶನಗೊಳಿಸುತ್ತಾರೆ, ಆದರೆ ಸೆನೆಟ್ ನ ಯಾವುದೇ ಮತದಾನ ನಡೆಯಲಿಲ್ಲ. ಹಾಗು ೧೯೯೨ರ ಅಧ್ಯಕ್ಷೀಯ ಚುನಾವಣೆಯಲ್ಲಿ ಬುಷ್ ಸೋತಬಳಿಕ, ಅಧಿಕಾರವನ್ನು ತೊರೆದಾಗ, ರಾಬರ್ಟ್ಸ್‌ರ ನಾಮನಿರ್ದೇಶನವು ಅಂತ್ಯಕಂಡಿತು.

ರಾಬರ್ಟ್ಸ್, ಹೋಗನ್ & ಹಾರ್ಟ್ಸನ್ ಗೆ ಒಬ್ಬ ಪಾಲುದಾರನಾಗಿ ಹಿಂದಿರುಗಿದರು ಹಾಗು ಸಂಸ್ಥೆಯ ಮೇಲ್ಮನವಿ ವ್ಯವಹಾರದ ಮುಖ್ಯಸ್ಥರಾದರು, ಇದರ ಜೊತೆಯಲ್ಲಿ ಜಾರ್ಜ್ ಟೌನ್ ಯೂನಿವರ್ಸಿಟಿ ಲಾ ಸೆಂಟರ್ ನಲ್ಲಿ ಸಹಾಯಕ ಬೋಧಕವರ್ಗದ ಸದಸ್ಯರಾಗಿ ಕಾರ್ಯನಿರ್ವಹಿಸಿದರು. ಈ ಅವಧಿಯಲ್ಲಿ, ರಾಬರ್ಟ್ಸ್, ಸರ್ವೋಚ್ಚ ನ್ಯಾಯಾಲಯದ ಎದುರು ಸರ್ಕಾರದ ಪರವಾಗಿ ೩೯ ಮೊಕದ್ದಮೆಗಳಲ್ಲಿ ವಾದಿಸಿದರು, ಇದರಲ್ಲಿ ೨೫ರಲ್ಲಿ ಜಯವನ್ನು ಗಳಿಸಿದ್ದಾರೆ. ಅವರು "ಅಮೆರಿಕ ಸಂಯುಕ್ತ ಸಂಸ್ಥಾನ v. ಮೈಕ್ರೋಸಾಫ್ಟ್" ಮೊಕದ್ದಮೆಯಲ್ಲಿ ೧೮ ರಾಜ್ಯಗಳನ್ನು ಅವರು ಪ್ರತಿನಿಧಿಸಿದರು. ಇದರಲ್ಲಿ ಈ ಕೆಳಕಂಡವುಗಳು ಸೇರಿವೆ:

೧೯೯೦ರ ನಂತರದ ಭಾಗದಲ್ಲಿ, ಹೋಗನ್ & ಹಾರ್ಟ್ಸನ್ ರೊಂದಿಗೆ ಕಾರ್ಯನಿರ್ವಹಿಸುತ್ತಿದ್ದಾಗ, ರಾಬರ್ಟ್ಸ್, ವಾಶಿಂಗ್ಟನ್, D.C.ಯ ಫೆಡರಲಿಸ್ಟ್ ಸೊಸೈಟಿಯ ಸಂರಕ್ಷಣಾ ವಿಭಾಗದ ಸಂಚಾಲಕ ಸಮಿತಿಯ ಸದಸ್ಯರಾಗಿ ಕಾರ್ಯನಿರ್ವಹಿಸಿದ್ದರು.

೨೦೦೦ದಲ್ಲಿ, ರಾಬರ್ಟ್ಸ್, ಅಂದಿನ ಫ್ಲೋರಿಡಾ ಗವರ್ನರ್ ಆಗಿದ್ದ ಜೆಬ್ ಬುಷ್ ಗೆ ಸಲಹೆ ನೀಡಲು ತಲ್ಲಹಸ್ಸೀ, ಫ್ಲೋರಿಡಾಗೆ ಪ್ರಯಾಣ ಬೆಳೆಸಿದರು, ಇದು ಅಧ್ಯಕ್ಷೀಯ ಚುನಾವಣೆಯ ಅವಧಿಯಲ್ಲಿ ಜೆಬ್ ತೆಗೆದುಕೊಂಡಂತಹ ಫ್ಲೋರಿಡಾ ಚುನಾವಣಾ ಮರುಎಣಿಕೆ ನಿರ್ಧಾರಕ್ಕೆ ಸಂಬಂಧಿಸಿದ್ದಾಗಿತ್ತು.

ಮುಂಚಿನ ತೀರ್ಪುಗಳು
ಆರಂಭಿಕ ವರ್ಷಗಳು
ಆರಂಭಿಕ ವಕೀಲಿ ವೃತ್ತಿಜೀವನ
ಸಮಾನ ರಕ್ಷಣೆ ಅಧಿನಿಯಮ